Հիվանդասենյակ համար վեց (ֆիլմ)

Հիվանդասենյակ համար վեցը, Չեխովի խորհրդավոր, պարադոքսալ ու խռովիչ համարվող պատմվածքի էկրանավորումն է, պատմվածք, որն ոմանք համարում են գրողի ամենահոռետեսական, բայց և ամենից կենսահաստատ գործերից մեկը։

Սյուժե 
Սյուժեն հենված է իրական փաստի վրա և ծավալվում է հոգեբուժարանի գլխավոր բժշկի շուրջ, որը, ի վերջո, ինքն էլ է հանգրվանում նույն հոգեբուժարանում։ Միայնակ, վերացած, մտախոհ բժիշկ Անդրեյ Ռագինը Չեխովի ստեղծագործության և 20-րդ դարի համաշխարհային գրականության կիզակետային կերպարներից է։ Պահպանելով պատմվածքի սյուժետային գիծը՝ հեղինակները գիտակցաբար գործողությունը տեղափոխել են մեր օրերը։ Նկարահանումները կատարվել են իսկական հոգեբուժարանում, կիսավավերագրական ոճով։

Դերերում 
 Վլադիմիր Իլյին - Անդրեյ Ռագին
 Ալեքսեյ Վերտկով - Գրոմով
 Ալեքսանդր Պանկրատով-Չյոռնի - Միխայիլ Ավերյանովիչ
 Եվգենի Ստիչկին - Խոբոտով
 Վիկտոր Սոլովյով - Նիկիտա
 Ալեքսեյ Զախարով - նախորդ գլխավոր բժիշկը
 Ալբինա Եվտուսևսկայա - Դարյուշկա

Հետաքրքիր փաստեր 
 Ֆիլմի նկարահանումները սկսել են 2008 թվականի նոյեմբերի 5-ին և ավարտվել նույն տարվա դեկտեմբերի 2-ին։
 Ֆիլմի նկարահանումը անցնում էր իրական հոգեբուժարանում։
 Ֆիլմի դերասաններ են միայն գլխավոր դերերի դերակատարները, մնացած բոլոր դերերում հանդես են գալիս իրական հոգեբուժարանի հիվանդներ։

Մրցանակներ 
 2010 - «Ֆանտսապորտոյի» կինոփառատոն «Ռեժիսորների շաբաթ» մրցույթի ժյուրիի հատուկ մրցանակ
 2009 - «Մոսկվայի կինոփառատոն» ՝ «Արծաթե Սուրբ Գեորգի»՝ Վլադիմիր Իլյին լավագույն դերասան

2009 ֆիլմեր
Կարեն Շահնազարովի ֆիլմեր
Ռուսական դրամա ֆիլմեր
Ռուսերեն ֆիլմեր
«Մոսֆիլմ» ստուդիայի ֆիլմեր
Ռուսական ֆիլմեր